#BKK N°480/T1351/P16006+(18)

พิกัดร้าน​ : เดินทางโดยเรือลงวัดอรุณ​ฯ​ แล้วนั่งเรือข้ามฟากมาที่ท่าเตียน​ เดินประมาณ​ 5 นาที

ความ​ ไม่​ ประทับใจแรก​ คือ​ ตอนไปถึงร้านช่วงห้าโมงเย็นวันพฤหัส​ฯ​ แจ้งพนักงานที่นั่งโต๊ะด้านหน้าว่าขอโต๊ะริมน้ำ​ เค้าทำหน้าแบบอึกๆอักๆ​ แล้วบอกว่าส่วนใหญ่มีจองแล้ว​ ตั้งป้ายจองเรียงเลยสามโต๊ะ​ จะให้เราไปนั่งแถวสอง​ ซึ่งเราก็จะเดินออกนะ​ นึกในใจว่าจะฮ็อตอะไรขนาดวันธรรมดาก่อนมื้อเย็นเลยรึ​ ถึงได้ให้เรานั่งโต๊ะริม​ แล้วบอกว่านั่งได้ถึงทุ่มครึ่งนะครับเพราะติดจอง​ เราก็แบบ.. หืมมมม์ ตอบกลับไปว่าไม่นั่งนานขนาดนั้นหรอกค่ะ​ ทานเสร็จก็ไป​  คนต่อจากเรามาก็ทำแบบเดียวกัน​ ให้ไปนั่งแถวสอง​ ระหว่างรออาหารอย่างนานไม่มีใครมา​ เค้าก็ไม่ยอมนะ​ ย้ายไปแถวริมน้ำข้างๆเราเองเลย​ ไม่รู้​จะทำแบบนี้เพื่ออะไร??? 

อาหารที่สั่งมาลอง​ทาน​ คือ

- ข้าวผัดแกงเขียวหวาน​ เนื้อแดดเดียว​ ข้าวแฉะจะเละแล้ว​ รสชาติคือไม่ได้เอาพริกแกงเขียวหวานไปผัด​ แต่ราดแกงกะทิใส่ข้าวสวยหักๆ​ จืดๆชืดๆ​ เนื้อแดดเดียว​แห้งแข็งเหนียว

- ยำส้มโอ​ กุ้งแช่แข็งเนื้อเด้งใส​ ส้มโอชิ้นใหญ่เกินคำ​ ปรุงมารสเค็มโดดๆ​ ไม่มีีรสเปรี้ยว​หรือหวานใดๆ​ 

- น้ำมะนาว​ ดีที่ใช้มะนาวสด​ ผสมมาดีเปรี้ยวนำหวานตาม

- ฟรุ๊ต​พั้นช์​ หอมกลิ่นน้ำแตงโมและน้ำทับทิมเข้มข้นเปรี้ยวหวานกำลังดีทีเดียวอร่อยสุดในบรรดารายการที่สั่งมา

วิวฝั่งตรงข้ามเป็นพระปรางค์​วัด​อรุณ​ฯซึ่งอยู่ในช่วงกำลังซ่อมแซม​สวยงาม​ มีเรือแล่นไปมาดูสบายตาดีค่ะ​  แต่... ซากปรักหักพัง​ดำๆข้างร้านด้านขวา​ดูขัดตามากมาย

ร้านนี้คาดว่าไม่น่าจะมาซ้ำนะคะ​ ถ้าเพื่อนลากมาอาจจะสั่งแค่เครื่องดื่มแทน​ อาหารไม่ถูกปาก​เราค่ะ

ผ่านมาทางนี้ก็แวะชิมดูค่ะ​ ต่างวัน​ ต่างเวลา​ ประสบการณ์​ที่ได้อาจแตกต่าง​กัน​ เรื่องของรสชาติคงต้องแล้วแต่ความชอบ  ต่างคน​ ต่างลิ้น​กันเนอะคะ ลองดู​ก่อนเผื่อจะถูกใจ​ค่า

*** The rating scale for my reviews are from my personal taste with expects to adjusted for it's own categories. The same place on different days may result in different experiences. We all have different "Taste Buds",  and experience different "Service" ***